OpenLLM-France/wikimedia huggingface dataset:
# Henderson (Tennessee)

Henderson Ameriketako Estatu Batuetako hiri bat da. Chester konderrian dago, Tennessee estatuan. 6.308 biztanle ditu, 20,36939 kilometro koadroko azaleran banatuta.

## Ikus, gainera

* Chester konderria

## Kanpo estekak

* Datuak: Q2054167
* Multimedia: Henderson, Tennessee / Q2054167
# Henderson Point (Mississippi)

Henderson Point Ameriketako Estatu Batuetako erroldak esleitutako leku bat da. Harrison konderrian dago, Mississippi estatuan. 232 biztanle ditu, 3 kilometro koadroko azaleran banatuta.

## Ikus, gainera

* Harrison konderria

## Kanpo estekak

* Datuak: Q2918550
# Henderson konderria

Henderson konderria honako konderri hauen izena da:
* Henderson konderria (Illinois)
* Henderson konderria (Kentucky)
* Henderson konderria (Ipar Carolina)
* Henderson konderria (Tennessee)
* Henderson konderria (Texas)
# Hodei Egiluz

Hodei Egiluz Diaz (Galdakao, Bizkaia, 1989ko abenduaren 28a - ziurrenik, Anberes, Belgika, 2013ko urriaren 19a) Anberesen zegoelarik 2013ko urriaren 19an desagerturiko eta 2016ko otsailaren 11an hilda aurkitutako galdakoztar gaztea izan zen. Hodei Egiluzek Ambereseko informatika-enpresa batean egiten zuen lan 2013ko apirilaz geroztik. Desagertu zen gauean, lagunekin afaldu eta haiek agurtu ondoren, Amberesko kaleetan barrena abiatu zen; ez zen etxeratu, eta haren azken arrastoa desagertu aurretik kalean jarritako kamara batek grabatutako haren irudiak izan ziren. Desagertu ondoren, Hodei Egiluz bilatzeko ikerketa polizial eta judizial zabala abiatu zen, haren guraso eta lagunen laguntzarekin batera. Hainbat elkartasun-ekitaldi ere antolatu ziren desagerturik egon zen bi urte pasatxoetan, bereziki bere jaioterritik antolaturik. 2016ko otsailaren 11n, gorpu bat aurkitu zuten Amberesko kanal batean, hurrengo egunetan Hodei Egiluzena zela egiaztatuko zena.

## Kanpo estekak

* Hodei Egiluzen bilaketak iraundako 28 hilen kronologia
* Zure Bila Urte Bete: Gurasoen eskariz Josi Sierrak egindako bideoa, familia eta lagunak, Galdakaoko hiritar askoren laguntzarekin bere semearen bila urte bete egin ondoren.
* Datuak: Q23296625
# Hodei Mazkiaran

Hodei Mazkiaran Uria (Altsasu, 1988ko abenduaren 16a -) euskal txirrindularia da, pistan aritzen dena. Egun Cespa-Eustrak taldean dabil.
Jaioterriko Burunda Txirrindulari Elkartean hasi zen korritzen 9 urte zituela. Junior mailan erakutsitako maila bikainaren ondoren seniorrekin progesio nabarmena izan zuen. 2009an zilarrezko domina lortu zuen Ballerupeko (Danimarka) Munduko Kopan, Keirin-eko modalitatean.

## Erreferentziak

* ↑ Eustrak taldearen webgunea
* ↑ EiTB

## Kanpo estekak

* Datuak: Q5876007
# Hodei Gorri

Hodei Gorri (dakotaz: Makhpyia-luta; 1822 – 1909ko abenduaren 10) oglala siuxen amerindiar tribuko buruzagi izan zen.

## Biografia

Platte ibaiaren ondoan jaio zen gaur egungo North Platteren alboan, Nebraskan. Bere ama oglala tribukoa zen, bere aita, berriz, brulé zen. Bere aita oso gaztea zenean hil zen eta bere amaldeko osabak hazi zuen, Smoke buruzagiak.
Hodei Gorrik, oglalarren gertu bizi ziren Pawnee eta crowen aurka borrokatu zen, horrek borrokarako esperientzia eman zion.
1866an, Hodei Gorriren Gerra hasi zuen Estatu Batuarren aurka, inoiz amerindiarrek Estatu Batuarren aurka egindako gerrarik arrakastatsuena izandakoa. 1862an, Hodei Gorrik igarri zuen Estatu Batuarrek lakotarrak bere lurraldetatik kanporatuko zituztela, beraz, 1863an gotorlekuen aurka erasotzen hasi zen.
Hain ikusgarriak izan ziren bere garaipenak, ezen AEBetako gobernuak Fort Laramieko Ituna sinatu behar izan baitzuen bakea lortzeko. Alabaina, 1874an George Armstrong Custer jeneralak gerra deklaratu zien amerindiarrei, baina Hodei Gorrik ez zuen parte hartu honetan. Gerra horrek, herri hauen independentziaren amaiera ekarri zuen.
Menderatuta atera ziren arren, Hodei Gorrik bere herriaren askatasunaren alde borrokatzen jarraitu zuen. Dawes Acten kontra jarri zen eta amerindiar agenteen aurka borrokatu zuen.

## Erreferentziak

* ↑ Euskaltzaindia. (PDF) 189. arauaː Amerindiar buruzagien izenak. .

## Kanpo estekak

* (Ingelesez) Hodei Gorriren biografia
* Datuak: Q312721
* Multimedia: Red Cloud / Q312721
# Hodei Oleaga

Hodei Oleaga Alarcia (Laudio, Araba, 1996ko abenduaren 29a) Euskal Herriko futbolaria da. Atezain lanetan aritzen da, Laudio, Athletic eta Getxoko Arenaseko harrobietan hezia.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Baskonia | 3. | 2015/16 | 17 | 0 | - | - | - | - | - | - | | | - | - | 17 | 0 |
| Baskonia | 3. | 2016/17 | 25 | 0 | - | - | - | - | - | - | | | - | - | 25 | 0 |
| Baskonia | Denera | Denera | 42 | 0 | - | - | - | - | - | - | | | - | - | 42 | 0 |
| Bilbao Athletic | 2.B | 2017/18 | 9 | 0 | - | - | - | - | - | - | | | - | - | 9 | 0 |
| Bilbao Athletic | 2.B | 2018/19 | 17 | 0 | - | - | - | - | - | - | | | - | - | 17 | 0 |
| Bilbao Athletic | Denera | Denera | 26 | 0 | - | - | - | - | - | - | | | - | - | 26 | 0 |
| Melilla | 2.B | 2019/20 | 27 | 0 | 1 | 0 | - | - | - | - | | | - | - | 28 | 0 |
| Melilla | Denera | Denera | 27 | 0 | 1 | 0 | - | - | - | - | | | - | - | 28 | 0 |
| Barakaldo | 2.B | 2020/21 | 10 | 0 | - | - | - | - | - | - | | | - | - | 10 | 0 |
| Barakaldo | Denera | Denera | 10 | 0 | - | - | - | - | - | - | | | - | - | 10 | 0 |
| Gernika | 2.F | 2021/22 | 3 | 0 | 0 | 0 | - | - | - | - | - | - | - | - | 3 | 0 |
| Gernika | Denera | Denera | 3 | 0 | 0 | 0 | - | - | - | - | - | - | - | - | 3 | 0 |
| Sestao River | 2.F | 2022/23 | 14 | 0 | 0 | 0 | - | - | - | - | - | - | - | - | 14 | 0 |
| Sestao River | Denera | Denera | 14 | 0 | 0 | 0 | - | - | - | - | - | - | - | - | 14 | 0 |
| Arenas | 2.F | 2023/24 | 21 | 0 | - | - | - | - | - | - | - | - | - | - | 21 | 0 |
| Arenas | Denera | Denera | 21 | 0 | - | - | - | - | - | - | - | - | - | - | 21 | 0 |
| Guijuelo | 2.F | 2024/25 | - | - | - | - | - | - | - | - | - | - | - | - | - | - |
| Guijuelo | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 143 | 0 | 1 | 0 | - | - | - | - | - | - | - | - | 144 | 0 |

## Kanpo estekak

* Fitxa - www.athletic-club.eus
* Datuak: Q56045107
# Hodei Beobide

Hodei Beobide Urrutia, pilota arloan Beobide deituraz ezaguna (Ubide, Bizkaia, 1985eko apirilaren 23a) esku huskako pilotari profesionala da. Atzelari jokatzen zuen, Asegarce enpresarekin. Estatistika ofizialen arabera, 1,83 m luze da, eta 82 kg pisatzen zuen. Profesionaletako estreinako partida 2005eko abuztuaren 17an jokatu zuen, Gernikako Santanape pilotalekuan. Hezur muineko gaixotasun larri batek jota, 2007ko apirilean, 22 urte zituela, hil edo bizi ibili zen. Ia bi urte geroago itzuli zen pilota partidetara, 2009ko martxoaren 9an, Tolosako (Gipuzkoa) Beotibar pilotalekuan. Partidaren bukaeran, ikusleen esku zarten artean, enpresako lagunek txapel bat eman zioten, idazkun hau zuena: «Bizitzako txapelketa gogorrenari aurre egiteagatik, txapeldun». Berasaluze II.aren laguntasuna izan zuen gaixoaldian, eta Beobidek Berasaluzeri bere kirol mailarik onenera heltzen lagundu dio. Gaur egun, pilota enpresa nagusietatik kanpora dihardu.

## Erreferentziak

* ↑ Tino REY: «Hodei Beobide: "Los médicos dijeron a mis padres que disfrutaran de mis últimos días"», El Correo, 2008-03-05.
* ↑ Imanol MAGRO: «Bigarrenez debutari», Berria, 2009-03-05.
* ↑ (Gaztelaniaz) «Beobide reaparecerá el lunes en Tolosa», Manista.com, 2009-03-03.
* ↑ (Gaztelaniaz) «El Beotibar recibe a Beobide con una ovación», Diario Vasco, 2009-03-10.
* ↑ «Gaixotasun larria sendatuta, kantxara itzuli da Beobide», Gara, 2009-03-10.
* ↑ (Gaztelaniaz) Aitor MARTÍNEZ: «Recuerdos muy presentes», Deia, 2011-11-26.
* ↑ (Gaztelaniaz) Jon ORMAZABAL: «Cruce de sensaciones para Berasaluze VIII», Gara, 2013-02-28.
* Datuak: Q5402394
# Hodei Iruretagoiena

Hodei Iruretagoiena, ezizenez Izeta IV.a (Zarautz, Gipuzkoa, 1985) gipuzkoar harri-jasotzaile bat da, Joxerramon Iruretagoiena "Izeta II.a"-ren semea.

## Lorpenak

* Euskal Herriko Harri Txikien Txapelketa (0): bigarren 2011n, 2013an eta 2020an.
* Zarauzko Bi Harri txapelketa (2): 2018, 2019

## Erreferentziak

* ↑ «Izeta IV.a: "Lortuko banu, nire ibilbideko lanik handiena izango litzateke" - Zarautz» Zarauzkohitza.eus (Noiz kontsultatua: 2022-08-10).
* ↑ «Hodei Iruretagoiena 'Izeta IV.a'-k irabazi du Bi Harri Txapelketa - Zarautz» Zarauzkohitza.eus (Noiz kontsultatua: 2022-08-10).
* Datuak: Q113489340
# Hodei Collazo

Hodei Collazo Pikabea (Zarautz, 1984ko ekainaren 30) euskal surflaria da.

## Palmaresa

* Sydneyn Groumet 18 azpiko Munduko txapeldunordea (2002).
* Durbanen Tag-team ISA Munduko txapeldunordea (2002).
* Jerseyn Europa 16 azpiko txapelduna (2000).
* Espainiako 18 azpiko txapelduna (2001).
* Miarritzen Maider Arostegui 15 azpiko txapelduna (1999).

## Kanpo estekak

* Webgune ofiziala
* www.pukasteam.com
* Datuak: Q12259203
# Harry Bagge

Henry John Bagge (Tottenham, 1896ko irailaren 15a -?, 1967ko apirilaren 27a) ingeles futbolaria eta entrenatzailea izan zen. Fulham talderako jokatu zuen 1920ko hamarkadan. Mr. Bagge izenaz ezaguna Athletic Club eta Salamanca entrenatu zituen.
# Harry Callahan

Harry Morey Callahan (Detroit, Michigan, 1912ko urriaren 22a - Atlanta, 1999ko martxoaren 15a) estatubatuar argazkilaria izan zen. Aita eta ama nekazariak zituen, eta berak ingeniaritza-ikasketak egin zituen Detroiteko Chrysler etxean. 1936an Eleanorrekin ezkondu zen; emazteak garrantzizko lekua izan zuen Callahanen obraren barruan. 1938. urtetik aurrera amateur moduan hasi zen argazkiak ateratzen. Ansel Adamsen hitzaldi batek, bestalde, horrenbesteko eragina izan zuen harengan, ezen erabaki baitzuen argazkilaritzari ekitea buru-belarri. Une horretatik aurrera bere bizitza sormenari eta irakaskuntzari eskaini zion, Chicagon lehenbizi eta Providencen ondoren. Bere lanetan hiriko ikuspegiak, paisaia abstraktuak eta barrualdeak, Eleanor emaztea biluzik zela, erakusten zituen. Lasaitasun bera atzematen da bere biluzietan eta bere paisaietan. Belarrekin ikur abstraktuak erakusten zituen, eta biluzia lerro bakar batera mugatzen zen. Geroago, 1977an, kolorea erabiltzen hasi zen eta hura izan zen berrikuntza nagusia. Bakarkako lehenengo erakusketa 1946an egin zuen. Horrez gainera, New Yorkeko Arte Modernoko Museoan (1976) eta Veneziako Bi Urtekoan (1978) egin zituen erakusketak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1383354
* Multimedia: Harry Callahan / Q1383354
# Harry Avery's gaztelua

Harry Avery's gaztelya, irlanderaz: Caisleán Anraí Aimhréidh eta ingelesez: Harry Avery's Castle, euskaraz Harry Averyren gaztelua, Ipar Irlandako Tyrone konderrian dagoen gaztelu baten hondakinak dira, Newtownstewart udalerriaren mendebaldean.
Buruzagi gaelikoek eraikitako harrizko gazteluen adibidea da eta Henry Aimhréidh O'Neil (1392an zendua) zenarekin zerikusia du.
# Harry Brightmore

Harry Brightmore (1994ko uztailaren 1a) britainiar arrauneko coxswain bat da. Olinpiar txapelduna eta munduko txapelduna bi alditan.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | Zortzikoa |
| Munduko Txapelketak ||||
| 2022 | Racice | 01 ! | Zortzikoa |
| 2023 | Belgrad | 01 ! | Zortzikoa |
| Europako Txapelketak ||||
| Urtea | Lekua | Domina | Proba |
| 2022 | Oberschleißheim | 01 ! | Zortzikoa |
| 2024 | Szeged | 01 ! | Zortzikoa |

## Erreferentziak

* ↑ «Profile» British Rowing.
# Harry Brown (filma)

Harry Brown 2009ko Daniel Barber britainiar zinema zuzendariaren thriller filma bat da. Michael Caine, Emily Mortimer, Ben Drew, Charlie Creed-Miles, David Bradley, Jack O'Connell eta Sean Harris aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Harry Brown (Michael Caine) alargundu berri den eta 1970eko hamarkadako Ipar Irlandako gatazkako garai latzenetako beteranoa den britainiar soldadu ohi adindua da, drogak eta krimena nagusi diren Londresko kanpoaldeko auzune batean bakarrik eta isolaturik bizi da. Bere lagunik onena gazte banda batek erailda agertzen denean, jada Harry Brownen eeguneroko auzoko giro txar eta arriskutsuaz nazkaturik justizia bere eskuz hartzea erabaki du. Kasua argitzea Alice (Emily Mortimer) polizia gaztearen ardura izango da, bitartean Harry bere adiskideminaren hiltzaileen bila hasiko delarik.

## Aktoreak

* Michael Caine: Harold "Harry" Brown
* Emily Mortimer: Alice Frampton detektibe inspektorea
* Charlie Creed Miles: Terence "Terry" Hicock detektibe sarjentua
* David Bradley: Leonard "Len" Attwell
* Ben Drew: Noel Winters
* Sean Harris: Stretch
* Jack O'Connell: Marky
* Jamie Downey: Carl
* Lee Oakes: Dean Saunders
* Joseph Gilgun: Kenneth "Kenny" Soames
* Liam Cunningham: Sidney "Sid" Rourke
* Iain Glen: Childs superintendentea
* Klariza Clayton: Sharon "Shaz" Thompson
* Liz Daniels: Katherine "Kath" Brown

## Kanpo estekak

* Harry Brown filmaren IMDBko fitxa irakurgai (Ingelesez)
* Harry Brown filmaren trailer edo iragarkia ikusgai. Youtube.com (Ingelesez)
* Datuak: Q574986
# Harry Atkinson

Harry Albert Atkinson (Broxton, Cheshire, 1831ko azaroaren 1a - Wellington, 1892ko ekainaren 28a) zeelandaberritar politikaria izan zen. Zeelanda Berriko lehen ministroa izan zen 1876tik 1877ra, 1883tik 1884ra, 1883an eta 1887tik 1891ra.
Ingalaterran jaio eta hezia, 22 urterekin Zeelanda Berrira emigratu zuen, Taranakin etxalde bat erosi zuen eta geroago politikan aritu zen.
1859an, sarjentu izatetik kapitain izatera igo zen Taranakiko Fusilari Boluntarioen Konpainian, eta Taranakiko Lehen Gerran borrokatu zuen.
Taranakiko Probintzia Kontseiluan izan zuen lehen kargu politikoa. Han, maorien lurrak kolono britainiarrei lagatzearen alde agertu zen.
1861ean Zeelanda Berriko parlamentuko kide aukeratu zuten eta 1864an Defentsa ministro izendatu zuten. 1876an premier kargura iritsi zen eta bere lehen neurria probintziak indargabetzea izan zen. Urtebete geroago boterea galdu zuen, baina 1883an itzuli zen kargura. Robert Stoutekin izandako borroka politikoak txandakatzea eragin zuen boterean 1884an. Bere azken agintaldia 1887tik 1891ra igaro zen.
Herrialdea zuzendu zuen depresio ekonomikoko garai batean, eta kontu handiz gidatu zituen finantzak. Zeelanda Berriko Gerretan boluntarioen armadak sortzen parte hartu zuen.
* Datuak: Q1361191
* Multimedia: Harry Atkinson / Q1361191
# Harry Boland

Harry Boland (1887ko apirilaren 27a, Dublin, Phibsboro – 1922ko abuztuaren 1a, Dublin), irlandar errepublikar politikari eta ekintzaile bat izan zen.
Irlandar Anaitasun Errepublikarreko kidea zela 1916ko Pazko Matxinadan parte hatu zuen. Futbol gaeliko epailea ere izan zen.
1918ko Irlandako Hauteskunde Orokorretan Sinn Fein alderditik Roscommon hautets-barrutiko ordezkari hautatua izan zen, eta Erresuma Batuko Komunen Ganberan nahiz Irlandako Parlamentuan eserleku bana bereganatu zituen.
Irlandako Independentzia Gerran Michael Collins bere lagunmin eta buruzagiaren kolaboratzaile estua izan zen, baina behin Anglo-irlandar Ituna sinatu zenean, Ituna eta Irlandako banaketaren aurkako aldearekin lerrokatu eta Irlandako Gerra Zibilan borrokaldi batean Irlandako Estatu Askeko Armadako soldaduek hila izan zen.

## Zinema

Michael Collins (1996) filmean Aidan Quinn irlandar-estatubatuar aktoreak antzeztu zuen.

## Kanpo estekak

* Datuak: Q1785574
* Multimedia: Harry Boland / Q1785574
# Hegal (zoologia)

    Artikulu hau animalien atalari buruzkoa da; beste esanahietarako, ikus «Hegal (argipena)».
Zoologian, hegalak, batzuetan ezkardak, animalia urtarrek igeri egiteko darabiltzen organoak dira.

## Kanpo estekak

* Datuak: Q4162555
* Multimedia: Fish fins / Q4162555
# Hegal (argipena)

Hegal hitzak adiera zenbait ditu:
* zoologian,
** hegoa edo hegala, hainbat animaliak hegan egiteko erabiltzen duten organoa,
** hegala, animalia urtarrek igeri egiteko izaten duten organoa;
* aeronautika, hegoa edo hegala, hegazkinek airean mantentzeko dituzten gainazaletako bakoitza;
* hegala, errota baten adarretako bakoitza.
* hegala, igerilariek janzten duten arrain-hegal itxurako oinetakoa;
* hegala, itsasontzi baten alboetako zati bat da, popa eratzeko estutzen hasten den tokian, ababorrekoa edo istriborrrekoa
* ertza, bereziki irtena, batez ere teilatu-hegala.
# Hegal egiten

Hegal egiten Itoiz taldearen abesti bat da. 1985an Espaloian diskoaren barnean kaleratu zen.

## Ikus, gainera

* Itoiz
* Espaloian diska

## Kanpo estekak

* Itoiz taldearen "Espaloian" abestiaren bideoklipa youtube.com webgunean ikusgai eta entzungai.
* "Espaloian" abestiaren hitzak irakurgai.
* Datuak: Q12258964
# Hegal-zubi

Hegal-zubia edo cantilever habe nagusi batek edo gehiagok mentsula edo hegal gisa lan egiten duten zubi bat da. Oinezkoentzako zubi txikiak habe sinpleekin eraiki daitezke, baina garrantzi handieneko zubiak altzairuzko egitura sareztatu handiekin edo hormigoi postentsatuzko tiradera moduko habeekin eraikitzen dituzte, edo zintzilik dauden egituren bidez.

## Erreferentziak

* ↑ (Ingelesez) Tyrrell, Henry Grattan. (1911). History of bridge engineering. Chicago, 257-308 or..

## Kanpo estekak

* Datuak: Q1429218
* Multimedia: Cantilever bridges / Q1429218
# Hegal (itsasontziarena)

Hegala itsasontzi baten zabalera da, bere zortzirenean popatik ikusia. Istriborrekoa eta ababorrekoa existitzen dira. Popa eratzeko estutzen hasten den itsasontziaren alboetako zatia da.
* Itsasontzia ababorreko bere hegaletik ikusita.
* Itsasontzia istriborreko bere hegaletik ikusita.

## Ikus, gainera

* Ababor eta istribor
# Hegal-pibot

Hegal-pibota, saskibaloian, 4 posizioan jokatzen duen jokalaria da. Hegalekoaren eta pibotaren arteko nahasketa da. Hegal-pibotaren helburu nagusia puntuak egitea eta erreboteak eskuratzea da.
NBAren historiako 50 jokalari onenen zerrendan zenbait hegal-pibot aurki daitezke, adibidez Charles Barkley, Dave DeBusschere, Elvin Hayes, Jerry Lucas, Kevin McHale, Karl Malone eta Bob Pettit.

## Erreferentziak

* ↑ (Ingelesez) The Basketball Handbook (15. orr.) (2004). Lee H. Rose. ISBN 0-7360-4906-1
* ↑ The NBA's 50 Greatest Players

## Kanpo estekak

* Datuak: Q462471
# Hegal (igeriketa)

Hegalak oinetan jartzen diren plastiko edo gomazko oinetakoak dira, luzeak eta ahate oinen itxurakoak. Uretako kiroletan erabiltzen da (bodyboard , urpekaritza), uretatik azkarrago joateko edo sakonera handietara arinago sartzeko. Kirola zein den, tamaina desberdinetako hegalak erabiltzen dira, (bodyboardean hegalak tamaina txikiagokoak izaten dira urpekaritzarako baino).

## Erreferentziak

* ↑ Euskalterm: [Igeriketa Hiztegia] [2020]

## Kanpo estekak

* Datuak: Q752296
* Multimedia: Swimfins / Q752296
# Helduen adopzio

Helduen adopzioa bi pertsona heldu edo gehiagoren arteko adopzio modu bat da, jaraunsletza-eskubideak eta ahaidetasuna transferitzeko egiten dena hainbat herrialdetan.
Helduen adopzioa hainbat arrazoirengatik egin daiteke, besteak beste:
* jaraunsletza-eskubideak ezartzeko testamentu gabe;
* gurasoordeen eta seme-alabaordeen arteko harremanak formalizatzeko;
* adoptatutako pertsonen eta haien familia biologikoen arteko jatorrizko harreman juridikoa berreskuratzeko.
Japonian, helduen adopzioa erabil daiteke familia-enpresa baten jarraipena errazteko. Adopzio forma honi mukoyōshi (suhiaren adopzioa) deitzen zaio. Jurisdikzio batzuetan, bikote homosexualek ere helduen adopzioa erabil dezakete jaraunsletza-eskubideak ezartzeko.
Jurisdikzio jakin bateko legeen arabera, baliteke helduen adopzioa legezko aukera ez izatea. Espainiako legeak dio emantzipatu gabeko adingabeak bakarrik adoptatu ahal direla. Adin nagusiko edo gazte emantzipatu bat adoptatzea soilik posible izango da emantzipatu edo adin nagusiko bihurtu aurretik etorkizuneko adoptatzaileekin modu egonkorrean bizitzen edo harreran egon bada, gutxienez urtebetez.
Helduen adopzioa legezkoa den tokietan, jaraunsletza-eskubideez gain ahaidetasuna transferi dezake edo ez. Esaterako, Colorado estatuan, 21 urteko edo gehiagoko pertsona adopta daiteke jaraunsletza helburuetarako, baina ahaidetasunari eraginik ez zaio izango. Hala ere, 18 eta 20 urte bitarteko pertsonaren adopzioa jaraunsletza-eskubideak zein ahaidetasun-eskubideak transferitzen zaizkio.
Sexu bereko bikoteek bikote heterosexualen babes juridiko bera jasotzen ez duten hainbat herrialdeetan, bikotekidea adopta daiteke ondasunen transferentzia bermatzeko.

## Erreferentziak

* ↑ (Ingelesez) Ratliff, S. (2011). «Adult Adoption: Intestate Succession and Class Gifts under the Uniform Probate Code"» Northwestern University Law Review 105 (4).
* ↑ (Ingelesez) Healing Families Dismembered By Adoption. .
* ↑ (Ingelesez) Mehrotra, Vikas; Morck, Randall; Shim, Jungwook; Wiwattanakantangd, Yupana. (2013). «Adoptive Expectations: Rising Sons in Japanese Family Firms» Journal of Financial Economics 108 (3): 840-854..
* ↑ (Ingelesez) «Keeping it in the family» The Economist.
* ↑ (Ingelesez) Jacobs, Deborah L. (2009). «Adult Adoption a High-Stakes Means to an Inheritance» The New York Times.
* ↑ (Gaztelaniaz) «Adopción en España. Requisitos y procedimiento» Sánchez Bermejo Abogados.
* ↑ (Ingelesez) «Article 1 Adoption - Adults, Section 14-1-101 "Adoption of Adults» Colorado Revised Statutes jatorrizkotik artxibatua (artxibatze data: 2016/03/09).
* ↑ (Ingelesez) «Article 5 Relinquishment and Adoption, Part 2 Adoption, Section 19-5-201 "Who May be Adopted» Colorado Revised Statutes: 301..
* ↑ (Ingelesez) Green, Elon. (2015). «The Lost History of Gay Adult Adoption» The New York Times Magazine.

## Kanpo estekak

* Datuak: Q4685912
# Helduen hezkuntza

Helduen hezkuntza terminoak, modu hertsian, berariaz pertsona helduei eskainitako oinarrizko hezkuntza (alfabetatzea, ...) eta goragoko mailen prestakuntzarako heziketa eta helduei prestakuntza eta kultura orokorra irakasteko eratzen diren titulaziorik gabeko ikastaroak biltzen ditu, euren kultura eta lanbide prestakuntza orokorra hobetzeari begira. Helduen hezkuntzaren helburua haurtzaroan edo gaztetan hezkuntza osotua jasotzeko aukera izan ez zituzten pertsonei eguneratu eta beste ikasle arruntekin bere kasa ikasteko baliabideak ematea. Besterik gabe, beste helduekin batera hezkuntza gai orokorrak jorratu nahi dituzten pertsonei eskaintzen zaizkien hezkuntza zikloak ere biltzen ditu. Helduen hezkuntza terminotik baztertzen dira, halatan, etengabeko prestakuntza eta berrikuntzarako ikastaroak eta helduek beste ikasle arruntekin batera burutzen dituzten ikasketak.

## Kanpo estekak

* Datuak: Q1319035
* Multimedia: Adult education / Q1319035
# Heldu artean

"Heldu artean" Mikel Urdangarinen laugarren diskoa da, 2002. urtean argitaratutakoa.

## Kantuen zerrenda

* "Oihana"
* "Lehengo moduan"
* "Negua"
* "Hegaz"
* "Ekainak 27"
* "On vas"
* "Jadanik"
* "Gaueko hamabiak"
* "Bolare"
* "Ez naiz oroitzen"
* "Egon"
* "Maiatza"

## Kanpo estekak

* (Gaztelaniaz)(Frantsesez)Diskoaren aipamena
* Datuak: Q12258989
# Heldu

Heldu, zentzu zorrotzean, ugaltzeko gai den organismoa da. Hala ere, zentzu zabalean, gizakientzat heldutasunera ailegatzeak konnotazio sozial eta legalak ditu eta, beraz, heldutasun fisiologiko, psikologiko, legala eta soziala ezberdindu ditzakegu.
Juridikoki adin nagusitasuna lortzea suposa dezake, noiz egintza-gaitasuna edo egintza juridikoak sortzeko ahalmena lortzen den.

## Kanpo estekak

* Datuak: Q80994
* Multimedia: Adult humans / Q80994